John K. Raustein

John K. Raustein (født 21. august 1972 i Stavanger) er en norsk tekstilkunstner. Raustein har studert ved Kunsthøgskolen i Bergen på institutt for Tekstil 1995–2000 og Danmarks Designskole i 1997. Raustein har stilt ut separat og deltatt flere i gruppe- og kollektive utstillinger både i Norge og Europa.

Raustein har siden hovedfag ved Kunsthøgskolen i Bergen, avdeling for tekstil (2000), utfordret tekstilen som et kjønnet materiale. Dette har han blant annet gjort gjennom serien «I´m trying to be ha handyman», hvor han broderte kulturelt kjønnede verktøy fra en tradisjonell mannsverden på såkalte kvinne redskap. Utover på 2000-tallet har Rausteins arbeider blitt større og mer monumentale. Det figurative og kontrollerte er tonet ned til fordel for en abstrakt og ekspressiv tilnærming. John K. Raustein har hatt separatutstillinger på blant annet RAM galleri, SOFT galleri, Buskerud Kunstsenter og Akershus Kunstsenter. Han har deltatt på mange gruppeutstillinger i både inn- og utland, deriblant fem ganger på Høstutstillingen. Han har mottatt flere stipend, blant annet prestisjetunge Scheiblers talent-pris (2011), er innkjøpt til de viktigste kunstinstitusjonene i landet og sittet i flere juryer.

Innkjøp i utvalg 
 2015 KODE Kunstmuseene i Bergen, Innkjøpsfondet for norsk kunsthåndverk.
 2013 Nordenfjeldske Kunstindustrimuseum, Innkjøpsfondet for norsk kunsthåndverk.
 2011 Nasjonalmuseet, til vandreutstillingen «Multipler» som tilbys Den kulturelle skolesekken 2012–2013
 2011 Nasjonalmuseet, Innkjøpsfondet for norsk kunsthåndverk.
 2007 Nordenfjeldske Kunstindustrimuseum, til vandreutstilling som tilbys Den kulturelle skolesekken.
 2004 Gassco, Karmøy.
 2002 Nasjonalmuseet, Innkjøpsfondet for norsk kunsthåndverk.
 2002 Kunstmuseene i Bergen, (Vestlandske kunstindustrimuseum), Innkjøpsfondet for norsk kunsthåndverk.

Stipend og tildelinger i utvalg 
 2017 Prosjektstøtte. Billedkunstnernes Vederlagsfond (2016, 2015)
 2017 Utstillingsstipend, Norsk Kulturråd. (2016, 2015, 2014, 2011, 2009)
 2016 Statens 10-årige arbeidsstipend for etablerte kunstnere.
 2015 Billedkunstnernes Vederlagsfond. (2009, 2008, 2006, 2004)
 2013 Visningsvederlagets fordypningstipend, Norske kunsthåndverkere.
 2013 Ingrid Lindbäck Langaards stiftelse, stipend.
 2011 Stiftelsen Scheibler,Talentpris i kunsthåndverk 2011.
 2011 Prosjektstøtte, Norsk Kulturråd.
 2010 3-årig Statens arbeidsstipend, Statens kunstnerstipend.
 2003 Oslo rådhus, atelier for yngre kunstnere 2 år.
 2002 2-årig arbeidsstipend for yngre kunstnere, Statens kunstnerstipend.
 2001 1-årig arbeidsstipend for yngre kunstnere, Statens kunstnerstipend.

Separatutstillinger i utvalg 
 2017 mens du blir til jord. Kraft –rom for kunsthåndverk, Bergen.
 2016 Si det går bra. Si det går godt. Si det igjen. Buskerud kunstsenter, Drammen.
 2015 Lyden av utpust, Galleri Format, Oslo.
 2014 Hemmeligheter uten sammenheng, SOFT Galleri, Oslo.
 2013 Portretter, bløte juveler og annet fandenskap, Akershus kunstsenter, Lillestrøm.
 2012 tre/tri, samarbeid med Synnøve Øyen, House Of Foundation, Moss.
 2012 Scener fra et…, Hv Galleri, Stockholm, Sverige.
 2012 I SAMSPILL II, samarbeid med Synnøve Øyen, Hå gamle prestegard, Hå.
 2011 I Samspill, samarbeid med Synnøve Øyen, RAM galleri, Oslo.

Medlemskap 
 Norske Tekstilkunstnere
 Norske Billedkunstnere
 Norske Kunsthåndverkere

Eksterne lenker 
 Hjemmeside til kunstneren

Norske tekstilkunstnere
Personer fra Stavanger kommune
Fødsler i 1972